5. ΝΟΜΟΣ 2676 της 10/18 Αυγ. 1921 Περί τροποποιήσεως διατάξεων τινων των Νόμ. Σ΄ της 9 Ιουλ. 1852 «περί Επισκοπών και Επισκόπων», ΣΑ΄ της 9 Ιουλ. 1852 «Καταστατικός Νόμος της Ι. Συνόδου της Εκκλησίας της Ελλάδος», 1915 της 27 Μαρτ. 1918 «περί παροχής επιδόματος εις τους αναλαμβάνοντας την διακυβέρνησιν σχολαζουσών ή χηρευουσών επισκοπικών εδρών, αρχιερέων κλπ.» και 792 της 11 Ιουλ. 1917 «περί τροποποιήσεως του Καταστατικού της Ιεράς Συνόδου της Εκκλησίας της Ελλάδος». Άρθρ.1.-Εν νομίμω αποδημία Επισκόπου εκτός του Κράτους την Επισκοπήν αυτού κατά τον χρόνον της αποδημίας του διευθύνει εξ ονόματος του Κανονικού Επισκόπου, ως τοποτηρητής αυτού, είς των ομόρων Επισκόπων, διοριζόμενος δια Β.Δ/τος, προτάσει της Ιεράς Συνόδου και τη υποδείξει του οικείου Επισκόπου. Άρθρ.2.–Εάν κατά τον χρόνον της αποδημίας Επισκόπου τινός εκτός του Κράτους δι’ εκκλησιαστικήν αποστολήν τύχη ούτος εντός της σειράς των καλουμένων ως Συνοδικών συνέδρων, παραλείπεται εκ της σειράς ταύτης και καλείται ως τοιούτος εις την πρώτην μετά την λήξιν της αποδημίας του συγκροτηθησομένην Συνοδικήν περίοδον. Άρθρ.3.–(Αντικατεστάθη δια των διατάξεων του άρθρ.5. Β.Δ. 16/17 Δεκ. 1959, ανωτ. σελ. 33). ΄Αρθρ.4.–(Κατηργήθη δια του Νόμ. 2892/1922). 